Gnaeus Domitius Corbulo

Gnaeus Domitius Corbulo (natus circa annum 7; mortuus est anno 67) senator Romanus atque vir militaris fuit. Patria Corbulonis Peltuinum fuit. 

 Familia 
Pater eius eiusdem nominis praetor ac delator tempore Tiberii imperatoris erat, mater VistiliaGaius Plinius Secundus, Historia Naturalis, VII 39. Ipse frater ex matre fuit Miloniae Caesoniae, uxoris Caligulae imperatoris. Uxorem Cassiam Longinam duxit, ex qua inter alias filiam Domitiam Longinam habuit, quae primo Lucio Aelio Plautio Lamiae Aeliano, consuli suffecto anno 80, postea Domitiano nupsit.

 Cursus honorum 
Sorore Caesonia suadente anno 39 consul suffectus creatus est. 

 In Germania 
Caligula caesus anno 41 cursum honorum Corbulonis interrupit, sed anno 47 a Claudio imperatore legatus Germaniae Inferioris factus est. Feliciter contra Chaucos pugnavit, quorum ducem Gannascum caedi iussit. Frisios in novas sedes duxit. Anno 47 metu Corbulonis "Claudius adeo novam vim in Germanias prohibuit, ut referri praesidia cis Rhenum iuberetTacitus, Annales III 19." Corbulo obtemperabat nolens, sed, "ut miles otium exueret, inter Mosam Rhenumque trium et viginti milium spatio fossam perduxit, qua incerta Oceani vitarentur"Annales XI 20. Haec "Fossa Corbulonis" etiamnunc cognosci potest.

 Armenia et Syria 
Anno 52/53, post tempus diutius sine magistratu, proconsul Asiae factus est. Cum Nero imperium suscepisset, Corbulo in Armeniam missus est, ut Tiridatem I, regem eius civitatis a Persis missum pelleret. Anno 58 Tigranem VI regem Romae eruditum in Armenia imposuit. Corbulo legatus Augusti pro praetore Syriae factus est. Sed anno 61, cum Tigranes in regnum Persarum invasit, victus et Armenia expulsus est. Anno sequenti etiam Lucius Iunius Caesennius Paetus legatus Augusti pro praetore Cappadociae a rege Armeniae victus est. Tiridates autem post victoriam a Nerone acceptus et anno 66 Romae coronatus est.

 Mors 
Cum anno 67 in Iudaea populus rebellaret, Nero ei Vespasianum successorem in Syria dedit, Corbulonem in Graeciam revocavit et ei mortem voluntariam imperavitDer Neue Pauly, Stuttgardiae 1999, T. 3, c. 756-757.

 Notae 

Categoria:Consules
Categoria:Senatores
Corbulo, Gnaeus
Categoria:Legati Germaniae Inferioris
Categoria:Proconsules Asiae
Categoria:Legati Syriae
Categoria:Mortui 67
Categoria:Nati saeculo 1